भोजपुरी फ़िल्म जगत में भी इन दिनों सार्थक और संदेशप्रद फिल्मो के निर्माण का चलन शुरू हो गया है । इसी कड़ी में गायक से नायक बने युवा दिलों की धड़कन प्रमोद प्रेमी की एक फ़िल्म बोलो गर्व से वंदे मातरम का भी नाम जुड़ गया है । एस आर के म्यूजिक प्रजेंट्स , स्वीट लीची एंटरटेनमेंट की इस फ़िल्म के निर्माता है आर चंदन चौधरी व रोशन सिंह जबकि निर्देशन की कमान संभाली है खुद आर चंदन चौधरी ने । बोलो गर्व से वंदे मातरम के को प्रोड्यूसर हैं अमोल सिंह , राकेश कुमार व अजय गुप्ता । भोजपुरी फिल्मो में गीत संगीत का अहम स्थान होता है ।